
	Guldborgsund Kommune

Center for Teknik & Miljø
Natur & Miljø
Parkvej 37
4800 Nykøbing F.
Tlf +45 54731973
www.guldborgsund.dk

Sagsnr. 26-006273

Cvr nr. 29 18 85 99 

Natur & Miljø
TELEFONTIDER
MAN – ONS KL. 9.00 – 11.00
TORS KL. 14.00 – 16.00
FRE KL. 9.00 – 11.00

Send Digital Post: 
Borger | Virksomhed 



Følgebrev til Miljøgodkendelse
Guldborgsund Kommune har den 25. februar 2026 modtaget ansøgning om miljøgodkendelsen af ny tvillingestald til flexgruppe smågrise og slagtesvin på ejendommen Grønnegadevej 58, 4892 Kettinge. 

Der er søgt om at om at opføre en ny tvillingestald med fortank og 6 fodersiloer. Tvillingestalden skal erstatte den eksisterende stald. Med godkendelse stiger bedriftens produktionsareal fra 1.160 m2 til 4.900 m2.

Ansøgningen er fremsendt via Miljøstyrelsens elektroniske ansøgningssystem, husdyrgodkendelse.dk og har skema nr. 251721. Det er version 1. af skemaet, som har dannet grundlag for miljøtilladelsen. 

Afgørelse
I henhold til § 16 a stk. 2 i lov om husdyrbrug og anvendelse af gødning m.v. har Guldborgsund Kommune besluttet at meddele miljøgodkendelse til det ansøgte. Vilkårene og de grundlæggende vurderinger fremgår af vedlagte miljøtilladelse.

Offentliggørelse
Afgørelsen offentliggøres den 01. juli 2026 på Miljøstyrelsens hjemmeside for Digital Miljø Administration, DMA.mst.dk, link: https://dma.mst.dk/

Klagevejledning
Afgørelsen kan påklages til Miljø- og Fødevareklagenævnet. 
Hvis der indgives klage over afgørelsen fra anden side, vil du og din eventuelle konsulent blive orienteret herom.

Klagefrist
Klagefristen er 4 uger fra den dag, afgørelsen er meddelt ansøger og offentliggjort på DMA. Ved offentlig bekendtgørelse regnes fristen altid fra bekendtgørelsen.
En eventuel klage skal være korrekt indgivet via Klageportalen og tilgængelig for Guldborgsund kommune i Klageportalen senest den 29. juli 2026. 

Hvem kan klage
Afgørelser kan påklages af ansøger, klageberettigede myndigheder og organisationer samt enhver, der har en væsentlig individuel interesse i sagens udfald jf. husdyrbruglovens §§ 84-87.
Hvordan klager man
Klage skal ske ved brug af digital selvbetjening til Miljø- og Fødevareklagenævnet via Klageportalen på ét af følgende links https://naevneneshus.dk/start-din-klage/miljoe-og-foedevareklagenaevnet, https://www.borger.dk/ eller https://indberet.virk.dk/. Søg efter ”Klageportal” ved brug af de to sidstnævnte links. Endvidere skal efterfølgende kommunikation om klagesagen ske via Klageportalen.  
Klagen sendes gennem Klageportalen automatisk til den myndighed, der har truffet afgørelsen. 

Miljø- og Fødevareklagenævnet skal som udgangspunkt afviser en klage, der ikke er indgivet via digital selvbetjening på Klageportalen. Nævnet kan dog undlade at afvise en klage, hvis der er særlige forhold, der berettiger fritagelse for brug af digital Klageportal.

Hvis du ønsker at blive fritaget for at bruge Klageportalen, skal du sende en begrundet anmodning til Guldborgsund Kommune, på mail: landbrug@guldborgsund.dk, telefon 5473 1973 indenfor telefontiderne:
Man-onsdag 9.00 – 11.00
Torsdag 14.00 – 16.00
Fredag 9.00 – 11.00
eller ved at sende et brev til Guldborgsund Kommune, Center for teknik og Miljø, Parkvej 37, 4800 Nykøbing F.
Kommunen videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.
Husk at søge i meget god tid, så ansøgningen kan nå at blive behandlet inden klage-fristen udløber.

Klagegebyr
Når du klager, skal du betale et klagegebyr, før klagen betragtes som korrekt indgivet. Gebyret er på 900 kr. for privatpersoner og 1.800 kr. for virksomheder, organisationer og offentlige myndigheder. Du betaler gebyret med betalingskort i Klage-portalen i forbindelse med oprettelse af klagen. Du kan finde yderligere vejledning om gebyrordningen på Klageportalen på følgende link: https://naevneneshus.dk/start-din-klage/miljoe-og-foedevareklagenaevnet.

Virkning af at der klages
Klage over afgørelsen har ikke opsættende virkning, medmindre klagemyndigheden (Miljø- og Fødevareklagenævnet) bestemmer andet. Dette betyder, at afgørelsen kan udnyttes, og ikke behøver at afvente en afgørelsen i klagenævnet. Udnyttelse af påklaget afgørelse er for ejers egen regning og risiko. 

Eventuel domstolsprøvelse
Fristen for et eventuelt søgsmål ved domstolene er 6 måneder efter at afgørelsen er meddelt. Er afgørelsen offentligt bekendtgjort, regnes fristen fra bekendtgørelsen. 

Spørgsmål
Har du spørgsmål til denne afgørelse eller miljøtilladelsen, er du velkommen til at kontakte mig på tlf. 5473 1973 indenfor ovenstående tlf. tider eller landbrugsgruppen via send digitalt linket nederst på brevets forside.


Med venlig hilsen

	
Mette Wolthers
Teknikumingeniør	




Kopi til:
•	Styrelsen for patientsikkerhed, cvr-37105562
•	Danmarks Naturfredningsforening, via E-mail: 
dnguldborgsund-sager@dn.dk
•	Greenpeace Danmark, cvr-nr. 89198313
•	DOF Storstrøm, cvr-nr. 30228820
•	Konsulent Max Jakobsen, Max Jakobsen Miljørådgivning, Skolegade 20, 5300 Kerteminde, mjb@maxjakobsen.eu, mobil 31340717, CVR 32253369



Guldborgsund Kommune er underlagt Persondataforordningen. Vi skal derfor give dig en række oplysninger om vores behandling af personoplysninger og dine rettigheder som registreret. Du kan læse mere herom på www.guldborgsund.dk/oplysningspligten. I fysiske breve er indholdet vedlagt.

